17/02/2022 | Administración LocalMunicipal
Ortigueira
Secretaría
Desafectacion da antiga Escola Unitaria de Loiba da súa actual finalidade: aulas e vivenda residencia de profesor

ANUNCIO Desafectacion da antiga Escola Unitaria de Loiba da súa actual finalidade: aulas e vivenda residencia de profesor O Pleno do Concello de Ortigueira, na sesión extraordinaria do día 11 de febreiro de 2022, adoptou, entre outros, o seguinte acordo: “EXPEDIENTE 67/2022. APROBACIÓN INICIAL DE DESAFECTACIÓN DA ANTIGA ESCOLA UNITARIA DE LOIBA EXPOSICIÓN DE MOTIVOS No inventario de bens e dereitos municipais deste concello figura afectada ao servizo publico a seguinte inmoble “EN LA PARROQUIA DE LOIBA y en el lugar de la Iglesia, un edificio destinado a Grupo Escolar, compuesto de planta baja y alta siendo la baja para aulas de clase y la alta para vvda. de los profesores. La fecha de construción es el año 1933. Inscrita al tomo 200, libro 119, folio 34. finca 12208, inscripción 1.ª.” De conformidade co disposto no artigo 81 do Regulamento de Bens das Entidades Locais de 13 de xuño de 1986 solicitouse da Delegación Provincial de Educación e Ciencia a desafectación do servizo público de parte de referido inmoble, concretamente a vivenda do profesor, sita na ala esquerda do inmoble, e cunha superficie construída na planta baixa de 85 m² e un abuardillado de 30 m², para a súa clasificación como ben de propios. Por resolución da Dirección Xeral de Ordenación Educativa e Centros de data 15 de febreiro de 1995 resolveuse autorizar a desafectación da vivenda do edificio escolar de Iglesia-Loiba. En consecuencia citada vivenda esta cualificada na actualidade, como ben propio, quedando afectado ao servizo publico o resto do inmoble, é dicir, os locais destinados a aulas de clases e unha vivenda de profesor. A Conselleira de Educación no ano 2015 procedeu ao peche da Escola Unitaria de Loiba por falla de matricula, e dende entón non se está prestando o servizo para o que foi afectado o inmoble. Pola localización do inmoble, poderíase destinar a distintos usos de competencia municipal, non obstante para elo sería necesario acometer obras de rehabilitación do mesmo, o que implica que o Concello debe ter a plena dispoñibilidade do mesmo para o é preciso proceder á alteración da cualificación xurídica do inmoble, previa acreditación no expediente da súa oportunidade e legalidade. Deixouse debida constancia destas circunstancias no expediente. Por todo iso, proponse ao Pleno que adopte o seguinte ACORDO Primeiro. –Aprobar inicialmente a desafectación do servizo do inmoble Antiga Escola Unitaria de Loiba sita no lugar de Igrexa parroquia de Loiba, con referencia a catastral 001604800PJ04C0001XT da súa actual finalidade: servir de aulas e unha vivenda residencia profesor Segundo. –Someter este expediente a información pública por un período dun mes mediante anuncio no Boletín Oficial da Provincia e no taboleiro de anuncios do Concello aos efectos de que durante este período, quede a disposición de calquera interesado que desexe examinalo e poida presentar as alegacións que estime oportunas.” O que se fai publico para xeral coñecemento e aos efectos oportunos Ortigueira, 14 de febreiro de 2022. O alcalde Juan Vicente Penabad Muras